ভারতকে হারাতে দরকার ১৬৮! পারবে জাকের আলির বাংলাদেশ?

ওয়েব ডেস্ক: এশিয়া কাপে (Asia Cup) আত্মবিশ্বাসে টগবগ করছে ভারতীয় দল (India Cricket Team)। একটাও ম্যাচ নেই হারের লিস্টে। পাকিস্তানকে দুবার হারিয়েছে কয়েকদিনের ব্যবধানেই। এবার সামনে বাংলাদেশ (India Vs Bangladesh)। তাই এদিন শুরু থেকেই ছন্দে দেখা গেল টিম ইন্ডিয়ার ব্যাটিং লাইনআপকে। টি-২০ ফরম্যাটে ফের রান পেল অভিষেক শর্মা (Abhishek Sharma) এবং শুভমন গিলের (Shubman Gill) ওপেনিং জুটি। শেষে ক্যামিও ইনিংস খেললেন হার্দিক পান্ডিয়া। বিশাল স্কোর নয়, রানের পাহাড় নয়। তবে একটা ভালো ম্যাচ দেখার মতো স্কোর আপাতত ভারতের স্কোরবোর্ডে।

দুবাইয়ের পিচ। চেনা আবহাওয়া, চেনা মাটি এবং স্বপ্নের ছন্দ। এই মরু শহরে একের পর ম্যাচ জিতে এসেছে ভারতীয় দল। তাই টসে হেরে প্রথমে ব্যাটিং করাটাও তেমন কঠিন মনে হল না টিম ইন্ডিয়ার। বিশেষ করে অভিষেক শর্মা। ওপেনার হিসেবে এই ম্যাচেও আগুন ঝরালেন শুরু থেকেই। তাঁর ব্যাটার গর্জন শোনা গেল বাংলাদেশ থেকেও। ৩৭ বলে ৭৫। ২০০-র বেশি স্ট্রাইক রেট। অভিষেক শর্মাকে দেখে মনে হচ্ছে, শেহওআগ, রোহিতের পর ফের আরেক বিস্ফোরক ওপেনার টিম ইন্ডিয়ার জার্সিতে আগুন ঝরাচ্ছে। এশিয়া কাপের এখনও পর্যন্ত সর্বোচ্চ রান স্কোরার এই তরুণ বাঁ হাতি ব্যাটার।

আরও পড়ুন: ক্রিকেট থেকে নির্বাসিত হল আমেরিকা!

আগের ম্যাচে রান পেলেন এই ম্যাচে ২৯-এর বেশি রান এল না শুভমন গিলের খাতায়। এদিন শিবম দুবেকে উপরে পাঠিয়েও তেমন লাভ হয়নি। মাত্র ২ করেন তিনি। তাঁর জায়গায় তিলক বর্মাও এদিন ফ্লপ। ৫ রান আসে তাঁর খাতায়। সূর্যকুমার যাদব এই ম্যাচেও রান পেলেন না। ১১ বলে ৫ করে মুস্তাফিজুরের শিকার হন তিনি। তবে শেষদিকে ফের রান পেলেন হার্দিক পান্ডিয়া। ২৯ বলে ৩৮ করেন তিনি। অক্ষর প্যাটেল করেন ১০। শেষমেশ ২০ ওভারে ভারতের স্কোর গিয়ে দাঁড়ায় ৬ উইকেটে ১৬৮।

বাংলাদেশের তরফে একজোড়া উইকেট নেন রিশাদ হোসেন। একটি করে উইকেট ওয়ান সাইফুদ্দিন, মুস্তাফিজুর এবং শাকিব। রি ম্যাচ জিততে বাংলাদেশের দরকার ১৬৯। বাংলাদেশ কি পারবে, নাকি ভারতের বিজয়রথের চাকা গড়াতে থাকবে মরুদেশের এশিয়া কাপ ট্রফির দিকে?